**A Csokonai Gimnázium Olasz Tagozatáért Alapítvány**

**4032 Debrecen, Békessy Béla u. 12.**

**Adószám: 18995815-1-09**

**Számlaszám: 60600084-11117650**

**Tárgy:** Beszámoló a Csokonai Gimnázium Olasz Tagozatáért Alapítvány 2015. évi tevékenységéről

**Tisztelt Alapító!**

A Csokonai Gimnázium Olasz Tagozatáért Alapítvány 2015. évi tevékenysége rendszeres kuratóriumi üléssel kezdődött 2015. január 15-én, amely során a 9.KNY osztálytól beérkezett kérvények elbírálására került sor. Az alapítvány hat diák velencei utazásának támogatásáról döntött, akiknek a szülei nehéz körülmények között, vagy egyedül nevelik gyermekeiket, emiatt nem tudták biztosítani saját erőből a már szokássá vált kiránduláson való részvételt. Négy tanuló részvételét a szállásköltség átvállalásával (90 euro/fő), azaz összesen 360 euróval, és két tanuló esetében pedig az utazási költség támogatásával, összesen 35.000,- Ft, segítette. Ez a tanulmányi kirándulás nagy élményt jelentett ezeknek a diákoknak, akik között volt olyan is, aki életében először járt külföldön.

2015. április 30-án érkezett meg az a bírósági végzés, amely rögzítette az alapítvány adataiban történt változásokat. Ezek szerint az alapítvány nyilvántartott kuratóriumi tagjai közül Kobza Viktóriát törölték, és helyére bejegyezték Pelyvás-Ferenczik Zsófiát.

A kuratórium jelenlegi tagjai tehát a következők:

Gulyás Éva (6753 Szeged, Ostrom u. 43.)

Pelyvás-Ferenczik Zsófia (4032 Debrecen, Poroszlay u. 33/B)

Dr. Molnárné Szecskó Ágnes (4029 Debrecen, Lórántffy u. 25/D)

2015 szeptemberében értesült a kuratórium arról, hogy a 2014. évi személyi jövedelemadó 1%-ból az alapítvány számára felajánlott összeg mértéke 164.962 Ft.

A 2014/2015 tanév végén adományként érkező könyveket osztott ki az alapítvány az olaszos osztályok legjobban teljesítő diákjai között.

2015 szeptemberében kapott ajánlatot a Csokonai Vitéz Mihály Gimnázium olasz tagozata, hogy az AFS szervezeten keresztül valósítson meg cserekapcsolatot egy olaszországi iskolával. Ennek a szervezésére került sor az év utolsó hónapjaiban. Ennek köszönhetően a Ravanusa városban lévő I.I.S.S. Giudici Saetta e Livatino nevű iskolával sikerült felvenni a kapcsolatot. Mivel az AFS anyagi hátteret nem biztosított, az alapítvány vállalta át a cserekapcsolat szervezését. A program támogatásához december hónapban indult el egy jótékonysági est szervezése, amelynek az időpontja 2016. február 18-ra lett kitűzve olyan fellépőkkel, mint Francesca Provvisionato (operaénekes), Lautitia kórus, debreceni Lyra szimfonikus zenekar. Az est folyamán összegyűlt adományokat a cserekapcsolat első részében zajló programok megvalósítására kívánjuk fordítani. A szervezési feladatokban részt vesznek: a kuratórium tagjai és a Csokonai Vitéz Mihály Gimnázium olasz munkaközösségének tagjai és az olaszos diákok.

Remélve, hogy a 2016-os évben tervezett cserekapcsolat sikeres lesz, zártuk a 2015-ös évet.

Debrecen, 2016.02.07.

A beszámolót elfogadták:

Gulyás Éva Pelyvás-Ferenczik Zsófia Dr. Molnárné Szecskó Ágnes

Készült 2 példányban:

1. alapító

2. irattár